jkorsvik/nowiki_second_scrape_merged huggingface dataset:
Giorgianna Glose

Georgianna Inez Glose (født 1. desember 1946 i New York City, død 28. april 2020) var en amerikansk katolsk ordenssøster (nonne) tilhørende dominikanerordenen kjent som sosial aktivist.


== Liv og virke ==


=== Bakgrunn ===
Giorgianne Glose ble født i bydelen Astoria i Queens i New York som datter av Rudolph Glose og Helen Bohunicky Glose. Hun overlevde polio i barndommen. Hun gikk på Molloy College, tok mastergrad ved Hunter College og fullførte doktorgradsstudier i Social Welfare på City University of New York i 1996, med avhandlingen Take the blinders from your vision, take the padding from your ears om «the daily incidences of institutional racism in the lives of forty African-American Roman Catholic sisters and former sisters».


=== Virke som ordenssøster ===
Glose underviste ved en katolsk folkeskole og var del av dominikanerinnenes kommunitet i Amityville på Long Island til 1969, da hun ble del av et eksperimentelt kollaborativt apostolat sammen med andre ordenssøstre og tre prester ved St. Michael and St. Edward Church i Brooklyn. Hun grunnla og ledet Fort Greene Strategic Neighborhood Action Partnership (SNAP), som etablerte undervisnings- og støtteprosjekter for dette nabolaget. Hun var vitne for en kongresskomité i 1982 om virkningen av Reagan-administrasjonens opplegg for økonomien. Hun og to andre søstre meldte fra om seksuelle overgrep utført av prester i hennes menighet til bispedømmet Brooklyn i 1993, og senere i en offentlig uttalelse. Hun medforfattet i 2011 en studie i tiltak mot spedbarnsdødelighet i Brooklyn-nabolaget Brownsville.Glose var leder av human services department ved New York City College of Technology, leder av Mid-Atlantic Consortium for Human Services, administrerende direktør for Brooklyns Interagency Council on the Aging og styremedlem i Myrtle Avenue Revitalization Project (MARP).Glose døde i april 2020, i en alder av 73 år, av covid-19.


== Referanser ==


== Eksterne lenker ==
Video from the funeral service of S. Georgianna Glose, May 13, 2020, Amityville, NY.
One Brooklyn-- Video Tribute to Georgianna Glose, Ph.D, A Hero of Brooklyn, slideshow from her funeral, pusted by the Brooklyn borough president Eric L. Adams, on YouTube.
Necdet Ürug

Mustafa Necdet Üruğ (født i 1921 i Istanbul i Det osmanske rike, død 18. april 2021 samme sted) var en tyrkisk general.
Han var nevø av Faruk Gürler. Han var øverstkommanderende over Tyrkias første armé (1978–1981) under militærkuppet i Tyrkia i 1980. Etter kuppet ble han øverstkommanderende for hele den tyrkiske hær (1983), generalstabssjef (1983–1987), og generalsekretær for presidentrådet (fra 1983).
Han døde den 18. april 2021 i en alder av 100 år, av covid-19.


== Referanser ==
Polina Kaplina

Polina Andrejevna Kaplina (russisk: Полина Андреевна Каплина; født 16. august 1999 i Irkutsk) er en russisk håndballmålvakt, som spiller for den russiske hovedstadsklubben CSKA Moskva og det russiske landslaget.


== Karriere ==
Kaplina spilte for Kuban Krasnodar fra 2017 til hun meldte overgang til hovedstadsklubben CSKA Moskva i 2019. I 2020 ble hun utlånt til Zvezda Zvenigorod.
Hun ble tatt ut i bruttotroppen til Russland foran Håndball-EM 2018 i Frankrike og Håndball-EM 2020 i Danmark, men var ikke blant de 16 utvalgte i noen av mesterskapene.


== Referanser ==


== Eksterne lenker ==
(en) Polina Kaplina – Det europeiske håndballforbundet (EHF)
Polina Gorsjkova

Polina Petrovna Gorsjkova (russisk: Полина Петровна Горшкова; født 22. november 1989 i Toljatti) er en russisk håndballspiller, som spiller for den russiske hovedstadsklubben CSKA Moskva og det russiske landslaget.


== Karriere ==


=== Klubb ===
Gorsjkova spilte for sin lokale klubb Lada Toljatti fra 2006 til 2019, hvor hun blant annet vant cupgull i 2006 og seriegull i 2008.
I 2019 signerte hun for hovedstadsklubben CSKA Moskva.


=== Landslag ===
Gorsjkova har blitt tatt ut i russiske bruttotropper til flere mesterskap, blant annet Håndball-VM 2011, Håndball-VM 2015 og Håndball-EM 2020, men har ikke vært blant de 16 utvalgte i noen av mesterskapene.


== Meritter ==
Superligaen
Gull: 2008
Sølv: 2007, 2014, 2015, 2017, 2018, 2019
Bronse: 2009, 2011, 2012, 2016
Russiske cupen
Gull: 2006
Sølv: 2007, 2009, 2015, 2019
Bronse: 2010, 2012, 2013, 2014


== Referanser ==


== Eksterne lenker ==
(en) Polina Gorsjkova – Olympedia 
(en) Polina Gorsjkova – Det europeiske håndballforbundet (EHF)
Sara Ristovska

Sara Ristovska (makedonsk: Сара Ристовска; født 9. september 1996 i Skopje) er en nordmakedonsk håndballspiller, som spiller for den russiske hovedstadsklubben CSKA Moskva og det nordmakedonske kvinnelandslaget. Hun har tidligere spilt for den slovenske storklubben Krim og de nordmakedonske klubbene Metalurg og Vardar.


== Referanser ==


== Eksterne lenker ==
(en) Sara Ristovska – Det europeiske håndballforbundet (EHF)
Paraxylocrius

Paraxylocrius er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Nokså små, avlange og litt flate, brunrøde til mørkbrune trebukker. Antennene er rundt to tredjedeler av kroppslengden. Pronotum er avrundet firkantet, dekkvingene jevnbrede, fint og tett punkterte.


== Utbredelse ==
Slekten er utbredt i Øst-Sibir (Primorskij Kraj og Sakhalin).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Callidiini Kirby, 1837
Slekten Paraxylocrius Niisato, 2009
Paraxylocrius testaceus Niisato, 2009
Paraxylocrius verigai Danilevsky, 2012


== Kilder ==
Liste over slektene
Katalog med utbredelsesdata, europeiske, afrikanske og asiatiske arter
Bilder av artene


== Eksterne lenker ==
(en) Paraxylocrius i Encyclopedia of Life 
(en) Paraxylocrius i Global Biodiversity Information Facility 
Paraxylocrius – detaljert informasjon på Wikispecies 
(en) Callidium – kategori av bilder, video eller lyd på Commons
Audun Stølås

Audun Stølås (født 1949 i Bergen) er en norsk journalist og forfatter. Han var journalist i dagbladet Dagen i Bergen 1974-1982 og i Norsk Telegrambyrå (NTB) i Oslo og Bergen 1982-2002. Mellom 2004 og 2011 var han høgskolelektor ved NLA Mediehøgskolen Gimlekollen i Kristiansand.Stølås har teologisk embetseksamen fra Menighetsfakultetet 1984. Han har utgitt en rekke bøker innen feltene humor, krim, quiz og journalistikk.


== Bibliografi (utvalg) ==
Nattog forsvinn i Ulrikstunnelen (2021)
Islandsk husmor bortført av sjørøvere til arabisk harem (2021)
Forsvunnet på Gran Canaria (2020)
Møkkasprederne (2018)
Mannen som skulle redde verden (2018)
Leketøyfabrikken (2017)
Vulkanen (2016)
Inkognito til Bømlo (2016)
Le sammen kvinne og mann (2012)
Kristenquiz (2011)
Kommentaren. (sammen med Alf Kjetil Igland) (2008)
Samfunnskunnskap for journalister. (sammen med Asle Stalleland) (2006)
Tabber og tull fra den fjerde statsmakt. (sammen med Geir Magnusson (2004)
Humorens kunst (2000)


== Referanser ==
Wahab Adegbenro

Wahab Oluropo Adegbenro (født 5. juni 1955 i Ilara-Mokin i Ifedore Local Government Area i Ondo State i Nigeria, død 2. juli 2020) var en nigeriansk lege som i to perioder var helsekommisjonær i Ondo State i Nigeria.


== Biografi ==


=== Bakgrunn ===
Wahab Oluropo Adegbenro begynte på en muslimsk barneskole,  i Ilara-mokin, fortsatte ved Oyemekun Grammar School i Akure (1962-1967), og tok så medisinsk utdannelse (Bachelor of Medicine, Bachelor of Surgery) fra University of Benin i Edo State.


=== Karriere ===
Adegbenro etablerte Crown Hospital i Akure der han var chief medical director. Han ble viseformann for Ondo State Committee on Sports for the Disabled (1997-1999), og så dens formann (1999-2002). Han var også leder av Ondo State Waste Management Board (1999-2002) før han ble utnevnt til kommisjonær for kultur og turisme, og det som statskommisjonær for helse. Han var medlem av Nigeria Medical Association; av Association of General and Private Medical Practitioners of Nigeria; av Royal College of General Practitioners i London; og av Nigeria Guild of Medical Directors. Han var formann for Ondo State Inter-ministerial Committee against Covid-19.


== Død ==
Adegbenro ble bragt til Federal Medical Centre i Owo etter å ha blitt rammet av covid-19. Han døde der etter rundt ti dager, den 2. juli 2020. Det ble erklært sørgedag i Ondo State, og flagging på halv stang i syv dager. Adegbenro ble begravet 3. juli 2020 i Ilara-Mokin i Ondo State.


== Referanser ==
Hirshabelle (Somalia)

Hirshabelle (Dowlad Goboleedka Hirshabeele ee Soomaaliya, ولاية هيرشابيل الصومال , Wilāyat hirshabeele aṣ-Ṣūmāl) er en delstat som ble opprettet i 2016 i Forbundsrepublikken Somalia sør for delstaten Galmudug. Staten består av regionene Hiran og Middle Shabelle. Navnet er en sammenfletting av de to regionenes navn.


== Kilder ==
The Rise & The Fall of Somali President His Excellency Mohamed Abdillahi Mohamed (Farmajo) av Dr. Badal W. Kariye
Platevibrator

Platevibrator, også kalt platekompaktor eller «hoppetusse», er en maskin med en vibrerende plate, drevet av en motor, som blir benyttet for å pakke sammen grus i forbindelse med bygge- eller vegarbeid. Maskinene er som oftest små, slik at de er lette å komme til med hvor større maskiner som vegvalser ikke kan benyttes. Operatøren går bak maskinen og styrer via et styre.
Plavichydissus

Plavichydissus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke, brunlige trebukker. Antennene er lengre enn kroppen hos hannene, omtrent så lange som kroppen hos hunnene. Pronotum har rundede sider, noe knudrete eller tverr-rynket. Dekkvingene er litt tilsmalnende bakover.


== Utbredelse ==
Slekten er utbredt i Sørøst-Asia: Bhutan, Myanmar, Thailand, Laos, Vest-Malaysia og Vietnam.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Cerambycini Latreille, 1804
Slekten Plavichydissus Pic, 1946
Plavichydissus aggregatus (Holzschuh, 1999)
Plavichydissus decipiens (Holzschuh, 1989)
Plavichydissus dembickyi Miroshnikov, 2018
Plavichydissus grossepunctatus (Gressitt & Rondon, 1970)
Plavichydissus irinae Miroshnikov, 2018
Plavichydissus makarovi Miroshnikov, 2018
Plavichydissus nataliae Miroshnikov, 2018
Plavichydissus penangensis Miroshnikov, 2018
Plavichydissus rufipennis (Pic, 1923)
Plavichydissus semiplicatus (Pic, 1926)
Plavichydissus sodalis (Holzschuh, 1999)
Plavichydissus sulcicollis (Gahan, 1893)


== Kilder ==
Liste over slektene
Katalog med utbredelsesdata, europeiske, afrikanske og asiatiske arter
Bilder av noen av artene


== Eksterne lenker ==
(en) Kategori:Plavichydissus – bilder, video eller lyd på Wikimedia Commons 
Pachydissus (Plavichydissus) – detaljert informasjon på Wikispecies 
(en) Cerambycini – kategori av bilder, video eller lyd på Commons
Craig Flannagan

Craig Flannagan (født 1962 i Skottland) er en skotsk billedkunstner. I 1974 flyttet han til Norge. Flannagan er utdannet ved Grays School of art, Aberdeen university 1980–1984. Kunstneren er kjent for fargesetting av Fargegaten Ovreholmehgaten i Stavanger, 2005 i tillegg flere separat utstillinger.


== Referanser ==
Tine Arntzen Hestbek

Tine Arntzen Hestbek er en norsk samfunnsviter og pedagog. Hun er ansatt som dekan ved Fakultet for samfunns- og utdanningsvitenskap ved NTNU.


== Utdannelse og karriere ==
Etter noen år med undervisningsstillinger, tok Hestbek en cand.mag.-grad fra Universitetet i Trondheim i 1992, med grunn- og mellomfag innen pedagogikk, sosiologi og sosialantropologi. I 1998 ble hun cand.polit. med hovedoppgave i pedagogikk.I 2007 fikk hun opprykk til førstelektor, og i 2015 til dosent i pedagogikk, ved Program for lærerutdanning ved NTNU. Hun var dosent ved lærerutdanningen på NTNU inntil 2015 da hun ble prodekan utdanning i full stilling ved Fakultet for samfunnsvitenskap og teknologiledelse. I 2020 ble hun konstituert dekan, og fra mars 2021 er hun dekan ved fakultetet.Hun har vært medlem og leder av flere lokale og nasjonale råd og utvalg innenfor utdanningssektoren.


== Publikasjoner ==
(no) Publikasjoner av Tine Arntzen Hestbek i BIBSYS
(no) Publikasjoner av Tine Arntzen Hestbek i forskningsdokumentasjonssystemet CRIStin


== Referanser og noter ==


== Eksterne lenker ==
«Tine Arntzen Hestbek - NTNU». www.ntnu.no. Besøkt 28. april 2021.  Hestbeks profilside på ntnu.no
Skyvekraft

Skyvekraft kan blant annet vise til:

Kraft: Skyvekraft (når kraften skyver inn mot angrepspunktet) i motsetning til drakraft/trekkraft (når kraften drar i angrepspunktet).
Statisk skyvekraft: mål på skyvekraft i en reaksjonsmotor, f.eks. jetmotor eller rakettmotor
Arkitekturopprøret

Arkitekturopprøret er en bevegelse som ønsker at nybygg og steder skal kunne bygges med tradisjonsorientert arkitektur. Bevegelsen ønsker nybygg i menneskelig målestokk, hvor hus i samme kvartal og gate danner en helhet. Mens arkitekter ofte tegner bygg som står i kontrast til eksisterende bebyggelse mener Arkitekturopprøret at nybygg må tilpasse seg omgivelsene ved å bruke tradisjonelle størrelser, materialer og formspråk.Arkitekturopprøret startet på sosiale medier i Sverige i 2014. I dag har bevegelsen spredd seg til søstergrupper i Danmark, Norge, Finland, Estland, Polen, Tyskland, Frankrike, Storbritannia og USA.I Norge har Arkitekturopprøret vært aktivt siden 2016 og bevegelsen fikk stor oppmerksomhet i norske medier i 2021. Særlig har man fått følgere på Instagram ved å vise bilder av vakre bygg som ble revet, samt de modernistiske byggene som erstattet de gamle. Audun Engh, Saher Sourouri og Erik Holm har vært talspersoner for bevegelsen i Norge.Professor Eskild Narum Bakken ved NTNU har beskrevet Arkitekturopprøret som «en uensartet bevegelse med sprikende fokus, men fellesnevneren er at deltagerne er misfornøyde med hvordan det bygde miljø er utformet og organisert. Høyt på ønskelisten står skjønnhet, harmoni, variasjon, småskala, ornamentikk og brukermedvirkning, det siste med en oppfatning om at demokratiet fungerer utilstrekkelig i plan- og byggesaker, og at lokal byggeskikk er et poeng i seg selv» Kravene som Arkitekturopprøret stiller har blitt tatt opp i Stortinget, og Unge Høyre har vedtatt en resolusjon som støtter bevegelsen.


== Arkitekturopprørets program ==
Ifølge den norske arkitekturopprøret har bevegelsen som program 
En menneskelig målestokk: Hus som passer oss i størrelse og høyde
Sammenheng: Hus som skaper orden og sammenheng – rekker, gater, sluttede kvartaler og skjermede plasser
Hus som taler til oss på et språk vi forstår: anerkjente former, gode materialer, kyndig komposisjon og omtenksom detaljering
Hus som respekterer stedet og passer til eksisterende hus i type og størrelse
Fri bane for bygg av tradisjonell formArkitekturopprøret ønsker ikke: 

Høybygg som rager over oss, og lange, ubrutte fasader som står i vår vei
Store bygg omgitt av dødt rom: av bilgater, parkeringsplasser eller pliktmessige grøntanlegg
Glatte blanke fasader; naken betong; elementbyggeri; kantet omriss; vilkårlige form-påfunn
Bygg som i målestokk eller form vanvører husrekken, kvartalet eller strøket
En arkitektonisk elite som med sin organisasjonsmakt undertrykker tradisjonell estetikk


== Arkitekturopprørets priser ==
I 2021 innstiftet det norske arkitekturopprøret nid-prisen Grøss-medaljen samt Arkitekturopprørets hederspris. Publikum kunne både nominere og stemme på det vakreste og styggeste nybygget, og avstemningene fikk betydelig oppmerksomhet.


== Referanser ==


== Eksterne lenker ==
arkitekturopproret.no
Arkitekturopprøret på Instagram
Aaron Ramsdale

Aaron Christopher Ramsdale (født 14. mai 1998) er en engelsk fotballspiller som for Arsenal FC.


== Landslaget ==
Han erstattet Dean Henderson i Englands EM-tropp til EM i fotball 2021.Han ble tatt ut i Englands tropp til VM i fotball 2022 i Qatar.


== Referanser ==


== Eksterne lenker ==
(en) Aaron Ramsdale – UEFA 
(fr) Aaron Ramsdale – LÉquipe 
(en) Aaron Ramsdale – Transfermarkt 
(en) Aaron Ramsdale – national-football-teams.com 
(en) Aaron Ramsdale – WorldFootball.net 
(en) Aaron Ramsdale – Soccerbase.com 
(en) Aaron Ramsdale – FootballDatabase.eu 
(en) Aaron Ramsdale – Soccerway 
(en) Aaron Ramsdale – EU-Football.info 
(en) Aaron Ramsdale – PlaymakerStats.com
Kongsberg Teknologipark

Kongsberg Teknologipark er en næringspark i Kongsberg i Viken


== Bedriftene ==


== Referanser ==
Jan Holden

Jan Neal Christopher Holden (født 20. september 1966) er en norsk scenekunstner. Han virker blant annet som skuespiller, figurmaker, figurspiller, scenograf og lysdesigner.
Da Holden i 2019 ble tildelt Frilansprisen, sa juryen blant annet følgende om ham:Prisvinneren har en enorm og bredspektret kompetanse som det velvillig bys på, og er dermed med på å løfte og utvikle andre scenekunstnere. Dette er en uselvisk, dedikert og hardtarbeidende person, et ja-menneske, som jobber for fellesskapet.og videreDet er umulig å snakke om frilansmiljøet i Bergen uten å snakke om årets prisvinner. Overveldende mange Bergens-frilansere mener at det ikke ville vært et frilansmiljø å snakke om hadde det ikke vært for ham. Jan er et nav for frilansmiljøet i Bergen.


== Figurteater ==
Jan Holden har gjennom en årrekke markert seg som en av Teaternorges mest sentrale figurmakere. I 1994 begynte han å samarbeide med Jan Marcussen i ensemblet Dukkenikkerne, og da Marcussen i 2013 startet for seg selv i Nordland, drev Holden Dukkenikkerne videre i Bergen.
I 2013 etablerte Holden Kompani13 sammen med Jorunn Lullau og Steinar Thorsen.


== Film ==
Holden har vært involvert i en rekke filmprosjekter, også som skuespiller. I 2018 han hovedrollen i langfilmen Walkers.


== Priser og utmerkelser (utvalg) ==
2017: mottager av Cornerbolten – prisen deles ut av teaterhuset Cornerteateret i Bergen til scenekunstnere som har stor betydning for utvikling av teaterhuset
2019: mottager av Frilansprisen,  som deles ut av Norsk skuespillerforbund og Norsk skuespillersenter


== Referanser ==
Henrik Koch

Henrik Koch (født 1964) er en dansk kjemiker. Han er professor i teoretisk kjemi. Hans forskning fokuserer på utvikling og anvendelse av nøyaktige elektroniske strukturmetoder for molekyler generelt, og molekyler sterkt koblet til optiske og plasmoniske kaviteter, spesielt.


== Utdannelse og karriere ==
Koch har en mastergrad fra Aarhus Universitet i Danmark og fikk også sin lic.scient.grad (tilsvarer ph.d.) i teoretisk kjemi der i 1991.I 2002 ble han ansatt som professor i kjemi ved Norges teknisk-naturvitenskapelige universitet (NTNU). I perioden 2014–2016 var han gjesteforsker ved Department of Chemistry and the Pulse Institute ved Stanford University i USA. Fra 2018 er han ansatt som professor (full professor) i teoretisk kjemi ved Scuola Normale Superiore i Pisa, Italia. Fra samme tid er han professor II ved Institutt for kjemi, NTNU.Siden 1989 har han vært en av utviklerne av kvantekjemi-koden/-programsuiten DALTON. Gruppens programvareplattform «eT» er fritt tilgjengelig på etprogram.org, der flere forskningsprosjekter er presentert.Koch er engasjert i QuantumLight-prosjektet ved NTNU. Dette konsentrerer seg om avanserte, teoretiske modeller for molekyler. Arbeidet kan blant annet ha betydning for forskning på medisiner og katalytiske prosesser.


== Publikasjoner ==
(no) Publikasjoner av Henrik Koch i BIBSYS
(no) Publikasjoner av Henrik Koch i forskningsdokumentasjonssystemet CRIStin
Kochs profil på publons, med publikasjoner og h-indeks Besøkt 22. april 2021


== Priser og hedersbevisninger ==
2007– : Medlem av Det Kongelige Norske Videnskabers Selskab.
2012: NT-fakultetets pris for fremragende pedagogisk virksomhet.
2021: ERC Advanced Grant fra Det europeiske forskningsrådet.


== Referanser ==
Slikkepott

Slikkepott er et kjøkkenredskap laget av metall, plast, tre, gummi eller silikongummi. En slikkepott brukes til å få med, skrape ut, de siste restene av innholdet i en bolle, krukke eller skåler.
Den består av et flatt, fleksibelt stykke plast eller silikongummi som er tilpasset med en buet kant for å matche krumningen til den gjennomsnittlige bollen. Krumningsradiusen kan variere fra en liten krumning langs den ene kanten av et rektangel, til en kompleks form sammensatt av skiftende radier for å tilpasse seg bedre til boller i forskjellige størrelser.
Den har ofte et håndtak som gjør det lettere å holde den.
Sausenebb

Sausenebb er en båtformet mugge som benyttes for å serveres saus. Den er ofte på en matchende tallerken, noen ganger er tallerken festet til muggen, for å fange drypp av saus fra muggen. Noen sausenebb fungerer også som sausutskillere, med en tut som helles fra bunnen av beholderen, og etterlater overflateflytende fett i muggen.
Hildegard Hamm-Brücher

Hildegard Hamm-Brücher, født Brücher (1921–2016) var en tysk kjemiker og politiker (FDP). Hun var fra 1976 til 1982 statssekretær («staatsminister») i Tysklands utenriksdepartement, og stilte i 1994 til valg som Tysklands president. Hamm-Brücher som gikk under tilnavnet «die liberale Lady», ble særlig kjent for sitt engasjement for liberale grunnverdier, herunder oppgjør med nasjonalsosialismen, sosial likestilling og likestilling mellom kjønnene.


== Liv ==
Hamm-Brücher ble født 11. mai 1921 i Essen som det tredje barnet i en søskenflokk på fem, og hun tilbragte sine første leveår i Berlin. Hennes mor var datter av en fabrikkeier, og hennes far direktør i en privat virksomhet som lagde sveiseutstyr for jernbanesviller. Faren døde i 1931 av blindtarmbetennelse, moren i 1932 av svulst på hjernen.  Deretter vokste hun opp sammen med tre søsken hos sin bestemor Else Pick i Dresden. Hun begynte på Schule Schloss Salem, men måtte forlate skolen etter ett år, da nasjonalsosialistene regnet henne som «halvjøde». Det var uten betydning at hun var døpt kristen. Bestemoren Else Pick var opprinnelig jødisk, men konverterte til kristendommen. Hun skulle i 1942 settes i konsentrasjonsleir, men tok sitt eget liv før transporten kom. Hamm-Brüchers to brødre Ernst og Dietmar overlevde krigen i en tvangsarbeidsleir.Som ung jente ble hun regionmester i svømming, men ble i 1937 utelukket fra svømmeklubben i Dresden. Hamm-Brücher begynte å studere kjemi i München i 1940, under professor Heinrich Wieland. Hun hadde i studietiden kontakt med aksjonistene i motstandsgruppen som senere ble kalt Den hvite rose, men var selv ikke medlem av den. Hun unngikk etter Wielands inngripen, så vidt å bli arrestert av Gestapo.Etter andre verdenskrig arbeidet hun tre år som redaktør i Neue Zeitung i München. Under et intervju med Theodor Heuss ett år før han i 1949 ble valgt som Tysklands president, lot hun seg overtale til å bli medlem av FDP. Samme år ble hun som den til da yngste, valgt som medlem av bystyret i München. Hun giftet seg i 1956 med Erwin Hamm. Paret fikk barna Florian i 1954 og Verena i 1959.Hamm-Brücher ble i 1950 innvalgt til Bayerns landdag og var medlem der til 1966. Hun ble kjent ved at hun i 1964 medvirket til at den bayerske kultusminister Theodor Maunz måtte gå av. Han hadde under nasjonalsosialismen hevdet at de jødefiendtlige bestemmelsene i lovgivningen var rettmessige. Etter krigen uttalte han om Gestapo at de var «rettsstatlig ubetenkelige». Hun var blant grunnleggerne av Theodor-Heuss-Stiftung. Hamm-Brücher døde i München 7. desember 2016. Hun regnes av Arbeitsgemeinschaft Orte der Demokratiegeschichte å være blant de 100 viktigste personer som løpet av de siste 200 år, har bidratt til dannelsen av demokratiet i Tyskland.


== Referanser ==